Līvsalas zēni

"Līvsalas zēni" ir 1969. gada Latvijas PSR aktierfilma. Filmas režisori ir Ēriks Lācis un Jānis Streičs. Filma uzņemta Rīgas Kinostudijā.

 Sižets 
1946. gadā uz Līvsalu atbraukušais skolnieks Mārtiņš Pūpols, neskatoties uz draudiem, turpina nēsāt pionieru sarkano kaklautu. Kopā ar skolotāju Zemīti viņi pierunā vietējos bērnus saremontēt lokomobili un palaist pionieru elektrostaciju. Padomju režīma pretinieki elektrostacijas svinīgajā atklāšanā grib sarīkot sprādzienu, tomēr pionieri diversiju novērš un palīdz notvert no meža iznākušo diversantu komandieri ar segvārdu "Kurmis".

 Lomās 
 Juris Pļaviņš — skolotājs Zemītis
 Juris Bružiks — Mārtiņš Pūpols
 Inese Pētersone — Maruta
 Imants Strods — Bumbieru Austris
 Andris Apinis — Alis
 Māris Smildziņš — Lielaušu Fredis
 Jānis Pepa — Tālrītu Alberts
 Aivars Leimanis — Humors
 Kaspars Pūce — Dunduru Pēteris
 Haralds Topsis — Greizais Augusts
 Gido Kokars — Kurmis
 Imants Kokars — Lielausis
 Harijs Avens — Mārtiņa vectēvs
 Hermanis Vazdiks — skolas direktors
 Venta Vecumniece — skolotāja Rone
 Roberts Ceplītis — vīrs no rajona
 Tālivaldis Macijevskis — milicijas pilnvarotais
 Velta Krūze — skolas apkopēja

Epizodēs:
 Uldis Dumpis un citi.

 Filmēšanas grupa 
 Režisori: Ēriks Lācis un Jānis Streičs
 Scenārija autori: Laimonis Vāczemnieks, Ēriks Lācis un Jānis Streičs
 Operators: Zigurds Vītols
 Mākslinieks: Gunārs Balodis
 Komponists: Raimonds Pauls

 Interesanti fakti 
 Ārskati filmēti pie Dundagas pils.

 Ārējās saites 

 Kino Muzejs

 Video 


Kategorija:1969. gada Latvijas PSR filmas
Kategorija:Filmas latviešu valodā
Kategorija:Rīgas Kinostudijas filmas